ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് 19: ജനിതകമാറ്റം സംഭവിച്ച വൈറസ് സാന്നിധ്യം രാജ്യത്ത് 20 പേരില് സ്ഥിരീകരിച്ചു
രാജ്യത്ത് ദശലക്ഷത്തിലെ രോഗബാധിതരും ദശലക്ഷംപേരിലെ മരണസംഖ്യയും ലോകത്തെ ഏറ്റവും കുറഞ്ഞ നിരക്കുകളില്
യു.കെയില് റിപ്പോര്ട്ട് ചെയ്ത SARS- CoV-2 -ന്റെ ജനിതകമാറ്റം സംഭവിച്ച വൈറസ് സാന്നിധ്യം രാജ്യത്ത് 20 പേരില് സ്ഥിരീകരിച്ചു. നേരത്തെ റിപ്പോര്ട്ട് ചെയ്ത ആറ് പേരുള്പ്പെടെയാണിത്. .10 ലാബുകളിലായി 107 സാമ്പിളുകളാണ് പരിശോധിച്ചത്.
ഇന്ത്യാ ഗവണ്മെന്റ് രൂപം നല്കിയ പത്തു ലാബുകള് ഉള്ക്കൊള്ളുന്ന INSACOG  ആണ് സാമ്പിളുകള് പരിശോധിക്കുന്നത് . ഈ ലാബുകളില് ജീനുകളുടെ കൂടുതല് പരിശോധനകള് നടത്തുകയാണ്. സാമ്പിളുകളുടെ വിദഗ്ധ പരിശോധനയ്ക്കായി INSACOG ലാബുകളിലേക്ക് സാമ്പിളുകള് അയക്കാന് വിവിധ സംസ്ഥാനങ്ങള്ക്ക് നിര്ദേശം നല്കിയിട്ടുണ്ട്.
കഴിഞ്ഞ 33 ദിവസം തുടര്ച്ചയായി രാജ്യത്ത് പ്രതിദിന രോഗമുക്തര് ദിവസേനയുള്ള പുതിയ രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ രാജ്യത്ത് 20,549 പേര്ക്കാണ് കോവിഡ് സ്ഥിരീകരിച്ചത്. 26,572 പേര് രോഗമുക്തരായി.
രാജ്യത്ത് ആകെ രോഗമുക്തര് 98,34,141 ആണ്. ഇത് ആഗോളതലത്തില് തന്നെ ഏറ്റവും കൂടുതലാണ്. രോഗമുക്തി നിരക്ക് ഏകദേശം 96%  ആയി. രോഗമുക്തരും ചികിത്സയിലുള്ളവരും തമ്മിലുള്ള അന്തരവും സ്ഥിരമായി വര്ധിക്കുകയാണ് .
രാജ്യത്ത് നിലവില് ചികിത്സയിലുള്ളത്് 2,62,272 പേരാണ്. ഇത് ആകെ രോഗബാധിതരുടെ 2.56% മാത്രമാണ്. പുതിയ രോഗമുക്തര് ആകെ ചികിത്സയിലുള്ളവരുടെ എണ്ണത്തില് 6,309 ന്റെ കുറവിന് ഇടയാക്കി.
ആഗോളതലത്തിലെ പട്ടിക താരതമ്യപ്പെടുത്തുമ്പോള്, ദശലക്ഷം പേരില് ഏറ്റവും കുറഞ്ഞ രോഗബാധിതരുള്ള രാജ്യങ്ങളിലൊന്നാണ് ഇന്ത്യ . റഷ്യ, ഇറ്റലി യുകെ, ബ്രസീല്, ഫ്രാന്സ്, യുഎസ്എ തുടങ്ങിയ രാജ്യങ്ങളില് ദശലക്ഷം ജനസംഖ്യയില് ഇതിലേറെയാണ് രോഗബാധിതര്.
പുതുതായി രോഗമുക്തരായവരില് 78.44% പത്ത് സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്.
മഹാരാഷ്ട്രയിലാണ് കൂടുതല്; 5572 പേര്. കേരളത്തില് 5,029 പേരും ഛത്തീസ്ഗഢില് 1,607 പേരും രോഗമുക്തരായി.
പുതിയ രോഗബാധിതരില് 79.24% പത്ത് സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്.
കേരളത്തിലാണ് കൂടുതല്- 5,887 പേര്. 3,018 പുതിയ കേസുകളുമായി മഹാരാഷ്ട്രയാണ് തൊട്ടുപിന്നില്. പശ്ചിമ ബംഗാളില് 1,244 പുതിയ കേസുകള് റിപ്പോര്ട്ട് ചെയ്തു.
കഴിഞ്ഞ 24 മണിക്കൂറിനുള്ളില് 286 കോവിഡ് മരണങ്ങളാണ് രാജ്യത്ത് റിപ്പോര്ട്ട് ചെയ്തത്.
ഇതില് 79.37% പത്ത് സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്. ഏറ്റവും കൂടുതല് മഹാരാഷ്ട്രയിലാണ് . പശ്ചിമ ബംഗാളിലും ഡല്ഹിയിലും യഥാക്രമം 30 ഉം 28 ഉം പേര് മരിച്ചു.
കൃത്യമായ പരിശോധന, രോഗബാധിതരെ നേരത്തെ കണ്ടെത്തല്, ഫലപ്രദമായ ക്വാറന്റൈന്, സമഗ്ര ചികിത്സ, കൃത്യമായ മാര്ഗനിര്ദേശങ്ങള് തുടങ്ങിയവയിലൂടെ പ്രതിദിന മരണസംഖ്യ 300ല് താഴെ നിലനിര്ത്താന് കഴിയുന്നു.
രാജ്യത്ത് ദശലക്ഷം പേരിലെ മരണസംഖ്യ  ലോകത്തിലെ ഏറ്റവും താഴ്ന്ന നിരക്കുകളിലൊന്നാണ്.
പ്രധാനമന്ത്രിയുടെ ഓഫീസ്
ഡോ. രാജേന്ദ്ര പ്രസാദിന്റെ ജയന്തി ദിനത്തിൽ പ്രധാനമന്ത്രിയുടെ ആദരാഞ്ജലി
ഇന്ത്യയുടെ ആദ്യ രാഷ്ട്രപതി ഡോ. രാജേന്ദ്ര പ്രസാദിന് അദ്ദേഹത്തിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി കൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു ;
സ്വതന്ത്ര ഇന്ത്യയുടെ പ്രഥമ രാഷ്ട്രപതിയും അതുല്യ പ്രതിഭയുമായ ഭാരതരത്ന ഡോ. രാജേന്ദ്ര പ്രസാദിന് അദ്ദേഹത്തിന്റെ ജന്മവാർഷിക ത്തിൽ ആദരാഞ്ജലികൾ. രാജ്യത്തിന്റെ സ്വാതന്ത്ര്യസമരത്തിന് സവിശേഷമായ സംഭാവനകൾ നൽകി. ദേശീയതാൽപ്പര്യത്തിന് വേണ്ടി സമർപ്പിച്ച അദ്ദേഹത്തിന്റെ ജീവിതം എന്നും പ്രചോദനത്തിന്റെ ഉറവിടമായി നിലനിൽക്കും."
പ്രധാനമന്ത്രിയുടെ ഓഫീസ്
ഡോ. ശ്രീറാംലഗൂവിന്റെ നിര്യാണത്തില് പ്രധാനമന്ത്രി അനുശോചിച്ചു
ഡോ. ശ്രീറാംലഗൂവിന്റെ നിര്യാണത്തില് പ്രധാനമന്ത്രി അനുശോചിച്ചു.
'ഡോ. ശ്രീറാംലഗൂ ബഹുമുഖ പ്രതിഭയുടെയുംമികവിന്റെയുംമൂര്ത്തീഭാവമാണ്. സവിശേഷമായ പ്രകടനങ്ങളിലൂടെഅദ്ദേഹംകാണികളെരസിപ്പിച്ചു. അദ്ദേഹത്തിന്റെസംഭാവനകള് വരുംവര്ഷങ്ങളില് ഓര്മ്മിക്കപ്പെടും. അദ്ദേഹത്തിന്റെവിയോഗംവേദനിപ്പിക്കുന്നു.അദ്ദേഹത്തിന്റെആരാധകര്ക്ക് അനുശോചനങ്ങള്. ഓംശാന്തി', പ്രധാനമന്ത്രി പറഞ്ഞു.
(AM /ND MRD
സൂക്ഷ്മ, ചെറുകിട, ഇടത്തരം മന്ത്രാലയം
വിദേശ വിപണികള് കീഴടക്കാന് ഖാദി മാസ്കുകള്
വ്യാപക ജനപ്രീതി നേടിയ ഖാദി മാസ്കുകള് ആഗോളശ്രദ്ധയിലേക്ക്. എല്ലാത്തരം നോണ് മെഡിക്കല്, നോണ് സര്ജിക്കല് മാസ്കുകളുടെ കയറ്റുമതിക്ക് ഏര്പ്പെടുത്തിയിരുന്ന നിരോധനം വാണിജ്യ, വ്യവസായ മന്ത്രാലയം നീക്കുക കൂടി ചെയ്തതോടെ ഖാദി കോട്ടണ്, സില്ക് മാസ്കുകള് വിദേശ വിപണികളില് വന് തരംഗമാക്കാനുള്ള സാധ്യത തേടുകയാണ് ഖാദി വില്ലേജ് ഇന്ഡസ്ട്രീസ് കമ്മീഷന് . ഡയറക്ടര് ജനറല് ഓഫ് ഫോറിന് ട്രേഡ്  മെയ് 16ന് ഇതു സംബന്ധിച്ച് വിജ്ഞാപനം പുറപ്പെടുവിക്കുകയും ചെയ്തു.
ആത്മനിര്ഭര് ഭാരത് അഭിയാന്റെ ഭാഗമായി പ്രാദേശികതയിൽ നിന്ന് ആഗോളതലം വരെ എന്ന് പ്രധാനമന്ത്രി ശ്രീ നരേന്ദ്ര മോദി ആഹ്വാനം ചെയ്തിരുന്നു.
കഴിഞ്ഞ ഏതാനും വര്ഷങ്ങളായി ഖാദിയുടെ ജനപ്രീതി കാര്യമായി വര്ധിച്ച ദുബൈ, യുഎസ്എ, മൗറീഷ്യസ് തുടങ്ങിയ രാജ്യങ്ങളിലും നിരവധി യൂറോപ്യന് രാജ്യങ്ങളിലും ഖാദി മാസ്കുകള് വിതരണം ചെയ്യാനാണ് കെവിഐസിയുടെ പദ്ധതി. ഇന്ത്യന് എംബസി വഴി ഈ രാജ്യങ്ങളില് ഖാദി മാസ്കുകള് വില്ക്കാനാണ് കെവിഐസി ഉദ്ദേശിക്കുന്നത്.
ലോക്ഡൗണ് കാലയളവില് കെവിഐസിക്ക് എട്ട് ലക്ഷം മാസ്കുകളുടെ ഓര്ഡര് ലഭിക്കുകയും ആറു ലക്ഷം എണ്ണം വിതരണം ചെയ്തുകഴിയുകയും ചെയ്തു. വില്ക്കുന്നതിനു പുറമേ, ഏഴര ലക്ഷത്തിലധികം മാസ്കുകള് ഖാദി സ്ഥാപനങ്ങള് വഴി രാജ്യമെമ്പാടും ജില്ലാ ഭരണകൂടങ്ങള്ക്ക് സൗജന്യമായും വിതരണം ചെയ്തു.
പ്രധാനമന്ത്രിയുടെ ഓഫീസ്
പ്രധാനമന്ത്രി മാര്ച്ച് ആറിന് പൂനെ സന്ദര്ശിക്കുകയും പൂനെ മെട്രോ റെയില് പദ്ധതിയുടെ ഉദ്ഘാടനം നിര്വഹിക്കുകയും ചെയ്യും
പുനെയിലെ നഗര ചലനാത്മകതയ്ക്ക് ലോകോത്തര പശ്ചാത്തല സൗകര്യങ്ങള് ലഭ്യമാക്കുന്നതിനുള്ള പദ്ധതി; 2016ല് പ്രധാനമന്ത്രിയാണ് ഈ പദ്ധതിക്ക് തറക്കല്ലിട്ടത്
പൂനെ മുനിസിപ്പല് കോര്പ്പറേഷന് വളപ്പില് ഛത്രപതി ശിവജി മഹാരാജിന്റെ പ്രതിമ പ്രധാനമന്ത്രി അനാച്ഛാദനം ചെയ്യും
പ്രധാനമന്ത്രി നിരവധി വികസന പദ്ധതികള്ക്ക് തറക്കല്ലിടും, ആര് കെ ലക്ഷ്മണ് ആര്ട്ട് ഗാലറി-മ്യൂസിയം ഉദ്ഘാടനം ചെയ്യും
സിംബിയോസിസ് സര്വകലാശാലയുടെ സുവര്ണ ജൂബിലി ആഘോഷങ്ങള്ക്കും പ്രധാനമന്ത്രി തുടക്കം കുറിയ്ക്കും.
പ്രധാനമന്ത്രി ശ്രീ നരേന്ദ്ര മോദി 2022 മാര്ച്ച് 6 ന് പൂനെ സന്ദര്ശിക്കുകയും പൂനെ മെട്രോ റെയില് പദ്ധതിയുടെ ഉദ്ഘാടനം നിര്വഹിക്കുകയും ചെയ്യും. വിവിധ വികസന പദ്ധതികളുടെ ഉദ്ഘാടനവും തറക്കല്ലിടലും അദ്ദേഹം നിര്വഹിക്കും.
പൂനെ മുനിസിപ്പല് കോര്പ്പറേഷന്റെ പരിസരത്ത് ശ്രീ ഛത്രപതി ശിവജി മഹാരാജിന്റെ പ്രതിമ രാവിലെ ഏകദേശം 11 മണിക്ക് പ്രധാനമന്ത്രി അനാച്ഛാദനം ചെയ്യും. 1850 കിലോഗ്രാം വെങ്കലം  ഉപയോഗിച്ചാണ് ഏകദേശം 9.5 അടി ഉയരമുള്ള ഈ പ്രതിമ നിര്മ്മിച്ചിരിക്കുന്നത്.
രാവിലെ ഏകദേശം 11.30ന് പ്രധാനമന്ത്രി പൂനെ മെട്രോ റെയില് പദ്ധതിയുടെ ഉദ്ഘാടനം നിര്വഹിക്കും. പൂനെയിലെ നഗര ചലനാത്മകതയ്ക്ക് ലോകോത്തര പശ്ചാത്തല സൗകര്യങ്ങള് ഒരുക്കുന്നതിനുള്ള ശ്രമമാണ് ഈ പദ്ധതി. ഈ പദ്ധതിയുടെ ശിലാസ്ഥാപനവും 2016 ഡിസംബര് 24-ന് പ്രധാനമന്ത്രി തന്നെയാണ് നിര്വഹിച്ചത്. മൊത്തം 32.2 കിലോമീറ്ററുള്ള പൂനെ മെട്രോ റെയില് പദ്ധതിയുടെ 12 കിലോമീറ്റര് ദൈര്ഘ്യമുള്ള ഭാഗമാണ് പ്രധാനമന്ത്രി ഉദ്ഘാടനം ചെയ്യുന്നത്. 11,400 കോടിയിലധികം രൂപയാണ് പദ്ധതി പുര്ണ്ണ നിര്മ്മാണത്തിനായി ചെലവഴിക്കുന്നത്. ഗാര്വെയര് മെട്രോ സ്റ്റേഷനിലെ പ്രദര്ശനത്തിന്റെ ഉദ്ഘാടനത്തിനും പരിശോധനയ്ക്കും ശേഷം അദ്ദേഹം അവിടെ നിന്ന് ആനന്ദ്നഗര് മെട്രോ സ്റ്റേഷനിലേക്ക് മെട്രോ യാത്ര നടത്തും.
ഏകദേശം ഉച്ചയ്ക്ക് 12 മണിയോടെ പ്രധാനമന്ത്രി വിവിധ വികസന പദ്ധതികളുടെ തറക്കല്ലിടലും ഉദ്ഘാടനവും നിര്വഹിക്കും. മുള-മുത നദി പദ്ധതികളുടെ പുനരുജ്ജീവനത്തിന്റെയും മലിനീകരണ നിയന്ത്രണത്തിന്റെയും തറക്കല്ലിടലും അദ്ദേഹം നിര്വഹിക്കും. 1080 കോടിയിലധികം രൂപ ചെലവില് നദിയുടെ 9 കിലോമീറ്റര് ഭാഗത്താണ് പുനരുജ്ജീവനം നടത്തുന്നത്. നദീതീര സംരക്ഷണം, മലിനജല ശൃംഖല തടയല്, പൊതു സൗകര്യങ്ങള്, ബോട്ടിംഗ് പ്രവര്ത്തനം തുടങ്ങിയ പ്രവര്ത്തനങ്ങള് ഇതില് ഉള്പ്പെടും. ''ഒരു നഗരം ഒരു സംഘാടകര്'' എന്ന ആശയം നടപ്പിലാക്കുന്നതിനാണ് മുള-മുത നദിയില് 1470 കോടിയിലധികം രൂപ ചെലവില് മലിനീകരണ നിവാരണ പദ്ധതി നടപ്പിലാക്കുന്നത്. ഈ പദ്ധതിക്ക് കീഴില് ഏകദേശം 400 എം.എല്.ഡി സംയോജിത ശേഷിയുള്ള മൊത്തം 11 മലിനജല ശുദ്ധീകരണ പ്ലാന്റുകള് നിര്മ്മിക്കും. ബാനേറില് നിര്മ്മിച്ച ഇ-ബസ് ഡിപ്പോയുടെയും 100 ഇ-ബസുകളുടെയും ഉദ്ഘാടനവും പ്രധാനമന്ത്രി നിര്വഹിക്കും.
പൂനെയിലെ ബലേവാഡിയില് നിര്മ്മിച്ച ആര്.കെ ലക്ഷ്മണ് ആര്ട്ട് ഗാലറി-മ്യൂസിയവും പ്രധാനമന്ത്രി ഉദ്ഘാടനം ചെയ്യും. മാല്ഗുഡി ഗ്രാമത്തെ അടിസ്ഥാനമാക്കിയുള്ള ഒരു ചെറിയ മാതൃകയാണ് മ്യൂസിയത്തിന്റെ പ്രധാന ആകര്ഷണം, ഓഡിയോ-വിഷ്വല് ഇഫക്റ്റിലൂടെ അത് ജീവസുറ്റതുമാക്കും. കാര്ട്ടൂണിസ്റ്റ് ആര് കെ ലക്ഷ്മണ് വരച്ച കാര്ട്ടൂണുകളും മ്യൂസിയത്തില് പ്രദര്ശിപ്പിക്കും. ഇതിനുശേഷം, ഉച്ചകഴിഞ്ഞ് ഏകദേശം 1:45ന് സിംബയോസിസ് യൂണിവേഴ്സിറ്റിയുടെ സുവര്ണ ജൂബിലി ആഘോഷത്തിന് പ്രധാനമന്ത്രി തുടക്കം കുറിയ്ക്കും.
-ND-
(
കൃഷി മന്ത്രാലയം
കൊപ്രയ്ക്ക് 2022 സീസണിലെ താങ്ങുവിലയ്ക്ക്  മന്ത്രിസഭ അംഗീകാരം നല്കി
ലാഭത്തിന്റെ കുറഞ്ഞത് 50 ശതമാനം എം.എസ്.പി ഉറപ്പ് നല്കുന്നു
കൊപ്രയ് 2022 സീസണിലെ താങ്ങുവിലയ്ക്ക് ക്ക് പ്രധാനമന്ത്രി ശ്രീ നരേന്ദ്ര മോദി അദ്ധ്യക്ഷനായ മന്ത്രിസഭയുടെ സാമ്പത്തിക കാര്യ സമിതി അംഗീകാരം നല്കി.
ശരാശരി ഗുണനിലവാരം മുള്ള മിൽ കൊപ്രയുടെ താങ്ങുവില 2021 ലെ ക്വിന്റലിന് 10,335/ ല് നിന്ന് 2022 സീസണില് 10,590/ രൂപയായി വര്ദ്ധിപ്പിച്ചു. ഉണ്ട കൊപ്രയുടെ എം.എസ്.പി 2021ലെ ക്വിന്റലിന് 10,600രൂപ എന്നതില് നിന്ന് 2022 സീസണില് 11,000 രൂപയായും ഉയര്ത്തി. അഖിലേന്ത്യാതലത്തില് കണക്കാക്കിയിട്ടുള്ള ശരാശരി ഉല്പ്പാദനചെലവിന്റെ 51.85 ശതമാനം മില്ലിംഗ കൊപ്രയ്ക്കും 57.73% ഉണ്ടകൊപ്രയ്ക്കും വരുമാനം ഉറപ്പാക്കുന്നതിനാണ് ഇത്. 2018-19 ബജറ്റില് കേന്ദ്ര ഗവണ്മെന്റ് പ്രഖ്യാപിച്ചത് പോലെ, അഖിലേന്ത്യാതലത്തിലുള്ള ശരാശരി ഉല്പ്പാദനച്ചെലവിന്റെ 1.5 മടങ്ങ് എങ്കിലും എം.എസ്.പിയായി നിശ്ചയിക്കുക എന്ന തത്വത്തിന് അനുസൃതമായാണ് 2022 സീസണിലെ കൊപ്രയുടെ എം.എസ്.പിയിലെ വര്ദ്ധനവ്,
അഗ്രികള്ച്ചറല് കോസ്റ്റ് ആന്ഡ് പ്രൈസ്  കമ്മിഷന്റെ ശിപാര്ശയുടെ അടിസ്ഥാനത്തിലാണ് തീരുമാനം.
2022-ഓടെ കര്ഷകരുടെ വരുമാനം ഇരട്ടിയാക്കുന്നതിനുള്ള സുപ്രധാനവും പുരോഗമനപരവുമായ ചുവടുവെപ്പുകളില് ഒന്നായ ഇത് കുറഞ്ഞത് 50 ശതമാനം ലാഭം ഉറപ്പാക്കുന്നു.
 ദേശീയ സഹകരണ ഉപഭോക്തൃ ഫെഡറേഷന് ഓഫ് ഇന്ത്യ ലിമിറ്റഡും  തുടര്ന്നും പ്രവര്ത്തിക്കും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 121.94 കോടി പിന്നിട്ടു
കഴിഞ്ഞ 24 മണിക്കൂറിൽ 82,86,058 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 121.94 കോടി  കടന്നു. 1,26,30,392 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 9,481 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,39,98,278 ആയി. ദേശീയ രോഗമുക്തി നിരക്ക് 98.34%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 154 ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 8,774 പേർക്കാണ്.
നിലവിൽ രാജ്യത്ത് ചികിത്സയിലുള്ളത് 1,05,691 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.31 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 10,91,236 പരിശോധനകൾ നടത്തി. ആകെ 63.94 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 0.85 ശതമാനമാണ്. – 14 ദിവസമായി 1% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.80% ശതമാനമാണ്. കഴിഞ്ഞ 55 ദിവസമായി ഇത് 2 ശതമാനത്തിൽ താഴെയും, 90 ദിവസമായി 3 ശതമാനത്തിൽ താഴെയുമാണ്.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ സ്വർണമെഡൽ നേടിയ സ്ക്വാഷ് മിക്സഡ് ഡബിൾസ് ടീമിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ സ്ക്വാഷ് മിക്സഡ് ഡബിൾസിൽ സ്വർണം നേടിയ ദീപിക പള്ളിക്കലിനെയും ഹരീന്ദർ പാൽ സന്ധുവിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"ഏഷ്യൻ ഗെയിംസിൽ സ്വർണ്ണ മെഡൽ നേടിയ നമ്മുടെ സ്ക്വാഷ് മിക്സഡ് ഡബിൾസ് ടീമിന് അഭിനന്ദനങ്ങൾ. ഈ അത്ഭുതകരമായ വിജയത്തിന് ദീപിക പള്ളിക്കലിനും, ഹരീന്ദർ പാൽ സന്ധുവിനും അഭിനന്ദനങ്ങൾ. ഇവരുടെ ഭാവി ഉദ്യമങ്ങൾക്ക് എന്റെ ആശംസകൾ."
രാജ്യരക്ഷാ മന്ത്രാലയം
ടാങ്ക് വേധ ഗൈഡഡ് മിസൈൽ 'ഹെലിന' യുടെ രണ്ടാമത്തെ പരീക്ഷണവും വിജയകരം
(ന്യൂ ഡെൽഹി: ഏപ്രിൽ 12, 2022
സമുദ്ര നിരപ്പിൽ നിന്ന് വളരെ ഉയരത്തിൽ, തദ്ദേശീയമായി വികസിപ്പിച്ച ടാങ്ക് വേധ ഗൈഡഡ് മിസൈൽ 'ഹെലിന' യുടെ രണ്ടാമത്തെ പരീക്ഷണവും ഇന്ന്  വിജയകരമായി നടത്തി. അഡ്വാൻസ്ഡ് ലൈറ്റ് ഹെലികോപ്റ്ററിൽ  നിന്നാണ് പരീക്ഷണ വിക്ഷേപണം നടത്തിയത്.
പ്രതിരോധ ഗവേഷണ വികസന സംഘടനയിലെയും  ശാസ്ത്രജ്ഞരും, കര-വ്യോമ സേനാ സംഘങ്ങളും സംയുക്തമായാണ് പ്രയോഗക്ഷമതാ പരിശോധനയുടെ ഭാഗമായുള്ള പരീക്ഷണ വിക്ഷേപണം നടത്തിയത്.
ഇന്നത്തെ പരീക്ഷണം മറ്റൊരു റേഞ്ചിലും ഉയരത്തിലുമാണ് നടത്തിയത്. കൃത്രിമമായി സൃഷ്ടിച്ച യുദ്ധ ടാങ്കിനെ ലക്ഷ്യമാക്കി മിസൈൽ വിജയകരമായി വിക്ഷേപിച്ചു.
ലോക്ക് ഓൺ ബിഫോർ ലോഞ്ച് മോഡിൽ പ്രവർത്തിക്കുന്ന ഇൻഫ്രാറെഡ് ഇമേജിംഗ് സീക്കർ  ആണ് മിസൈലിനെ നയിക്കുന്നത്. ലോകത്തിലെ ഏറ്റവും അത്യാധുനിക ടാങ്ക് വേധ ആയുധങ്ങളിൽ ഒന്നാണിത്. വിജയകരമായ രണ്ടാമത്തെ പരീക്ഷണത്തോടെ സായുധ സേനയുടെ ഭാഗമാകാൻ ഹെലിന-ക്ക് സാധിക്കും.
നേരത്തെ, രാജസ്ഥാനിലെ പൊഖ്റാനിൽ നടത്തിയ പ്രയോഗക്ഷമതാ പരിശോധന ഹെലിന-യുടെ ഉപയോഗം മരുഭൂമിയിലും സാധ്യമാണെന്ന് തെളിയിച്ചു.
അത്യാധുനിക ഫയർ-ആൻഡ്-ഫർഗെറ്റ് മിസൈൽ ആണ് ഹെലിന. നേരിട്ടും മുകളിലൂടെയും മിസൈലിന് ലക്ഷ്യത്തെ ഭേദിക്കാൻ ആകും. കൺവെൻഷണൽ/എക്സ്പ്ലോസീവ് റിയാക്ടീവ് കവചങ്ങളുള്ള യുദ്ധ ടാങ്കുകളെ നശിപ്പിക്കാൻ കഴിയുന്ന, എല്ലാ തരം കാലാവസ്ഥകളിലും, രാവും പകലും ഉപയോഗിക്കാൻ സാധിക്കുന്ന സംവിധാനം ആണ് മിസൈലിനു ഉള്ളത്.
DRDO യിലെ ശാസ്ത്രജ്ഞരും മുതിർന്ന കരസേനാ കമ്മാണ്ടർമാരും പരീക്ഷണത്തിന് സാക്ഷ്യം വഹിച്ചു.
പ്രധാനമന്ത്രിയുടെ ഓഫീസ്
ആത്മ നിർഭർ ഭാരതത്തിനായി 'വോക്കൽ ഫോർ ലോക്കൽ' പ്രോത്സാഹിപ്പിക്കാൻ ആത്മീയ നേതാക്കളോട് പ്രധാനമന്ത്രി അഭ്യർഥിച്ചു
ഭക്തിപ്രസ്ഥാനം, സ്വാതന്ത്ര്യസമരത്തിന് അടിത്തറ ഏകിയതുപോലെ, ഇന്ന് ആത്മീയ നേതാക്കൾ, മഹാത്മാക്കൾ, ആചാര്യന്മാർ എന്നിവർ ആത്മനിർഭർ ഭാരതത്തിന് അടിത്തറ നൽകുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ജൈനാചാര്യൻ ശ്രീ വിജയ് വല്ലഭ് സുരീശ്വർ ജി മഹാരാജിന്റെ നൂറ്റി അൻപത്തി ഒന്നാം ജന്മ വാർഷിക ദിനത്തിൽ 'സമാധാന പ്രതിമ' വീഡിയോ കോൺഫറൻസിലൂടെ അനാച്ഛാദനം ചെയ്ത് സംസാരിക്കുകയായിരുന്നു അദ്ദേഹം. സ്വാതന്ത്ര്യ സമരം ഉൾപ്പെടെ സാമൂഹിക-സാമ്പത്തിക-രാഷ്ട്രീയ സംഭവവികാസങ്ങളിലും നിലവിലെ ആത്മ നിർഭർ ഭാരത് പദ്ധതിയിലും ആത്മീയവും മതപരവുമായ അടിത്തറയെ പറ്റിയാണ് അദ്ദേഹം തന്റെ ഇന്നത്തെ പ്രസംഗത്തിൽ ഊന്നൽ നൽകിയത്.
' വോക്കൽഫോർ ലോക്കൽ' എന്ന ആശയത്തെ എടുത്തു പറഞ്ഞ പ്രധാനമന്ത്രി, ഭക്തിപ്രസ്ഥാനം സ്വാതന്ത്ര്യസമരത്തിന് വേണ്ട പോഷണം നൽകിയതായും അഭിപ്രായപ്പെട്ടു.
ആചാര്യന്മാർ, സന്യാസികൾ,യോഗി ശ്രേഷ്ഠർ എന്നിവരുടെ ആശയങ്ങളിൽ നമ്മുടെ രാജ്യത്തെ ഓരോ പ്രദേശത്തുമുള്ള ജനങ്ങൾ പ്രചോദിതരും പ്രബുദ്ധരുമായ കാര്യം നാം ഓർമിക്കേണ്ടതുണ്ട് എന്ന് അദ്ദേഹം പറഞ്ഞു. ഈ അവബോധമാണ് പിന്നീട് സ്വാതന്ത്ര്യസമര പ്രസ്ഥാനത്തിന് ശക്തി നൽകിയതെന്നും അദ്ദേഹം പറഞ്ഞു.
സ്വാശ്രയത്വം പ്രോത്സാഹിപ്പിക്കുന്നതിന്, ആത്മീയ നേതാക്കളോട് അദ്ദേഹം ശക്തമായി അഭ്യർത്ഥിച്ചു. ഭക്തിപ്രസ്ഥാനം,സ്വാതന്ത്ര്യസമരത്തിന് അടിത്തറയും പിന്തുണയും ഏകിയതുപോലെ ഇന്ന് ഈ ഇരുപത്തൊന്നാം നൂറ്റാണ്ടിൽ, ആത്മ നിർഭർ ഭാരതത്തിന്റെ അടിത്തറ നമ്മുടെ സന്യാസിമാരും യോഗി വര്യന്മാരും ആചാര്യന്മാരും സൃഷ്ടിക്കുമെന്നും പ്രധാനമന്ത്രി പറഞ്ഞു. അനുയായികളെ അഭിസംബോധന ചെയ്യുമ്പോഴും ആത്മീയ സമ്മേളനങ്ങളിലും വോക്കൽ ഫോർ ലോക്കൽ എന്ന സന്ദേശം പരമാവധി പ്രചരിപ്പിക്കാൻ അദ്ദേഹം അഭ്യർത്ഥിച്ചു. ആത്മീയ നേതാക്കളുടെ സാക്ഷ്യപ്പെടുത്തൽ വോക്കൽ ഫോർ ലോക്കൽ സന്ദേശത്തിന് കൂടുതൽ ശക്തി പകരും. സ്വാതന്ത്രസമര കാലയളവിൽ, രാജ്യത്തെ പ്രചോദിപ്പിച്ചത് പോലെ സ്വാശ്രയ ഭാരത നിർമ്മിതിക്കും ഇത് പ്രചോദനമാകുമെന്നും പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പരീക്ഷാ വാരിയേഴ്സിൽ നിന്നുള്ള ഉൾക്കാഴ്ചകളിലും പിപിസിയിലെ സജീവ പങ്കാളിത്തത്തിലും പ്രധാനമന്ത്രി സന്തോഷം പ്രകടിപ്പിച്ചു
നവോദയ വിദ്യാലയ സമിതിയുടെ  ട്വീറ്റിന് പ്രധാനമന്ത്രി ശ്രീ നരേന്ദ്ര മോദി മറുപടി നൽകി. ഒഡീഷയിലെ ജെഎൻവി ധെങ്കനാലിലെ വിദ്യാർത്ഥിനിയായ ശിവാംഗി പരീക്ഷ പേ ചർച്ചയെക്കുറിച്ചുള്ള തന്റെ കാഴ്ചപ്പാടുകൾ പങ്കുവെച്ചു.
എൻവിഎസിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"പരീക്ഷാ സമ്മർദത്തെ മറികടക്കാനുള്ള വഴികളെക്കുറിച്ച് എക്സാം വാരിയേഴ്സിൽ നിന്ന് എനിക്ക് രസകരമായ നിരവധി ഉൾക്കാഴ്ചകൾ ലഭിക്കുന്നു. ഇന്ത്യയിലുടനീളമുള്ള അത്തരം സജീവമായ പങ്കാളിത്തം കാണുന്നതിൽ എനിക്ക് സന്തോഷമുണ്ട്."
വിദ്യാഭ്യാസ മന്ത്രാലയം
നിര്ദ്ദിഷ്ട ഉന്നത വിദ്യാഭ്യാസ കമ്മീഷനെക്കുറിച്ചുള്ള ആശങ്കകള്അസ്ഥാനത്താണെന്ന്കേന്ദ്ര മാനവശേഷി മന്ത്രാലയം
ഉന്നത വിദ്യാഭ്യാസസ്ഥാപനങ്ങള്ക്ക് ഗ്രാന്റ് അനുവദിക്കുന്ന പ്രക്രിയ പൂര് ണ്ണമായുംയോഗ്യതഅടിസ്ഥാനപ്പെടുത്തി, വസ്തുനിഷ്ഠതയാര്ന്ന, സുതാര്യവുംകാര്യക്ഷമവുമായഓണ്ലൈന് സംവിധാനമാണെന്ന്കേന്ദ്ര മാനവ വിഭവശേഷിവികസന മന്ത്രാലയംവ്യക്തമാക്കി. ഇംപ്രിന്റ്, റുസമുതലായ പദ്ധതികള്ക്ക് നിലവില്കുറ്റമറ്റരൂപത്തില് ഫണ്ടനുവദിക്കുന്നത്ഇത്തരംഐ.ടിസംവിധാനങ്ങളിലൂടെയാണെന്ന് മന്ത്രാലയംചൂണ്ടിക്കാട്ടി. അതിനാല് യു.ജി.സി പദ്ധതികള് കൈകാര്യംചെയ്യാനും ഈ സംവിധാനത്തിനാകും.
(ഫണ്ട് അനുവദിക്കുന്നത്മന്ത്രാലയംവഴിആക്കണമെന്ന് നേരത്തെ നിരവധി വിദഗ്ധ സമിതികള്ശുപാര്ശചെയ്തിട്ടുണ്ടെങ്കിലും അതിന്മേല് ഗവണ്മെന്റ്അന്തിമതീരുമാനം കൈക്കൊണ്ടിട്ടില്ലെന്നും മന്ത്രാലയംവ്യക്തമാക്കി.
നിലവില് യു.ജി.സി ഗ്രാന്റ് നല്കുന്ന സമ്പ്രദായത്തിന് പകരംവേറൊരുസംവിധാനം വന്നാലുംഅത്അങ്ങേയറ്റം പക്ഷപാതരഹിതവും നിഷ്പക്ഷവുമായിരിക്കും. ഇത് സംബന്ധിച്ച് ആശങ്കകള് തികച്ചും അടിസ്ഥാനമില്ലാത്തതാമെന്നുംകേന്ദ്ര മാനവ വിഭവശേഷിവികസ മന്ത്രാലയംചൂണ്ടിക്കാട്ടി.
ND/MRD
പ്രത്യേക സേവനങ്ങളും ഫീച്ചറുകളും
കേരളത്തിന്റെ ജെൻഡർ ബജറ്റ് വിഹിതം 11.5% ൽ നിന്ന് 20.9% ആയി വളർന്നു: മന്ത്രി വീണാ ജോർജ്ജ്
ജി 20 എംപവർ മീറ്റിന് തിരുവനന്തപുരത്ത് തുടക്കമായി
ജെൻഡർ സെൻസിറ്റീവ് നയങ്ങളും പദ്ധതികളും പ്രോത്സാഹിപ്പിക്കുന്നതിനായി കേരളത്തിന്റെ ജെൻഡർ ബജറ്റിന് നൽകുന്ന പ്രാധാന്യം അഭിനന്ദനാർഹമാണെന്ന് ആരോഗ്യ-വനിതാ-ശിശു വികസന വകുപ്പ് മന്ത്രി വീണാ ജോർജ്ജ്.
ജി 20 എംപവർ മീറ്റിംഗിൽ സംസാരിക്കുകയായിരുന്നു മന്ത്രി വീണാ ജോർജ്. സ്ത്രീ ശാക്തീകരണത്തിനും സാമ്പത്തിക പ്രാതിനിധ്യത്തിലെ പുരോഗതിക്കുമുള്ള സർക്കാരിൻ്റെ താൽപര്യമാണിത് സൂചിപ്പിക്കുന്നതെന്നും അവർ പറഞ്ഞു. കേരളത്തിന്റെ പുരോഗതി വനിതാ ശാക്തീകരണത്തിന് ഊന്നൽ നൽകിയുള്ള സമൂഹ ശാക്തീകരണത്തിലൂടെയാണ് സാധ്യമായത്. കേരള സമൂഹത്തെ രൂപപ്പെടുത്തുന്നതിൽ സ്ത്രീകളുടെ പങ്കിനെക്കുറിച്ച് മന്ത്രി വിശദീകരിച്ചു.
1998ൽ ആരംഭിച്ച കുടുംബശ്രീ പരിപാടി കേരളത്തിലെ സ്ത്രീശാക്തീകരണത്തിന്റെ പ്രധാന ഘടകമായി മന്ത്രി ചൂണ്ടിക്കാട്ടി. ഇന്ത്യയിലെ സ്ത്രീകളുടെ ഏറ്റവും വലിയ ശൃംഖലകളിലൊന്നായ കുടുംബശ്രീ സംരംഭകത്വത്തെ വിജയകരമായി പ്രോത്സാഹിപ്പിക്കുകയും പഞ്ചായത്ത് രാജ് സ്ഥാപനങ്ങൾക്കും, സമൂഹങ്ങൾക്കും അധികാര വികേന്ദ്രീകരണം പ്രോത്സാഹിപ്പിക്കുകയും ചെയ്തു.
വിവിധ തൊഴിൽ ഗ്രൂപ്പുകളിലെ സ്ത്രീകൾക്കുള്ള വേതനം, സുരക്ഷ, തൊഴിൽ ആരോഗ്യം, ഇൻഷുറൻസ് പ്രശ്നങ്ങൾ എന്നിവ പരിഹരിക്കുന്നതിൽ കേരള സർക്കാർ ശ്രദ്ധ കേന്ദ്രീകരിക്കുന്നതായി മന്ത്രി പറഞ്ഞു .
സമൂഹത്തിനും സമ്പദ്വ്യവസ്ഥയ്ക്കും പ്രയോജനം ചെയ്യുന്നതിൽ സ്ത്രീകളെ ശാക്തീകരിക്കേണ്ടതിന്റെ പ്രാധാന്യം ജി 20 എംപവർ ചെയറും, അപ്പോളോ ഹോസ്പിറ്റൽസ് എന്റർപ്രൈസസിന്റെ ജോയിന്റ് മാനേജിംഗ് ഡയറക്ടറുമായ ഡോ.സംഗിത റെഡ്ഡി വിശദീകരിച്ചു.
വിദ്യാഭ്യാസം, ആരോഗ്യം, തൊഴിലവസരങ്ങൾ, തുല്യ വേതനം തുടങ്ങി വിവിധ മേഖലകളിലെ ലിംഗഭേദം വിജയകരമായി ഇല്ലാതാക്കിയ രാജ്യങ്ങൾ നേടിയ സുപ്രധാന നേട്ടങ്ങൾ ഡോ റെഡ്ഡി എടുത്തുപറഞ്ഞു. കോർപ്പറേറ്റ് ബോർഡുകളിൽ കൂടുതൽ സ്ത്രീകൾ ഉണ്ടായിരിക്കുന്നതിന്റെ ഗുണങ്ങളും ഉയർന്ന വളർച്ചാ നിരക്കിലേക്കും മെച്ചപ്പെട്ട ഉപഭോക്തൃ സംവേദനക്ഷമതയിലേക്കും മികച്ച അടിവരയിലേക്കും നയിക്കുന്നു.
ജി20 എംപവർ സംരംഭം വർഷം മുഴുവനും മൂന്ന് പ്രധാന തീമുകളിൽ ശ്രദ്ധ കേന്ദ്രീകരിക്കും: വിദ്യാഭ്യാസം, എല്ലാ തലങ്ങളിലുമുള്ള നേതൃത്വം, വനിതാ സംരംഭകത്വം. സ്ത്രീകൾക്ക് തൊഴിൽ മേഖലയിൽ തുല്യ പങ്കാളിത്തം ലഭിക്കാൻ 150 വർഷമെടുക്കുമെന്ന വേൾഡ് ഇക്കണോമിക് ഫോറത്തിന്റെ അസ്വീകാര്യമായ പ്രവചനം ഡോ റെഡ്ഡി എടുത്തുപറഞ്ഞു, സ്ത്രീകൾ ഇനിയും കാത്തിരിക്കാൻ തയ്യാറല്ലെന്ന് അവർ പറഞ്ഞു.
ഫിക്കി കെഇഎസ്സി ചെയർമാനും കിംസ് ഹോസ്പിറ്റൽസ് ചെയർമാനും എംഡിയുമായ ഡോ എം .ഐ സഹദുള്ളയും ചടങ്ങിൽ സംസാരിച്ചു. കഴിഞ്ഞ വർഷം 135,000 സംരംഭകരെ കേരളം പ്രോത്സാഹിപ്പിച്ചിട്ടുണ്ടെന്നും അതിൽ 20 ശതമാനത്തോളം സ്ത്രീകളാണെന്നും അദ്ദേഹം ചൂണ്ടിക്കാട്ടി. അന്താരാഷ്ട്ര മാനദണ്ഡമായി അടയാളപ്പെടുത്തുന്ന 50 ശതമാനം എന്ന തുല്യതാ നിലവാരത്തിൽ എത്തേണ്ടതുണ്ടെന്നും അദ്ദേഹം പറഞ്ഞു.
ഭവന, നഗരദാരിദ്ര ലഘൂകരണ മന്ത്രാലയം
ക്രെഡായി-യുടെ മൊബൈൽ ആപ്ലിക്കേഷനായ ആവാസ് ആപ്പും, നാരെഡ്കോയുടെ ഇ-കൊമേഴ്സ് പോർട്ടലും കേന്ദ്ര മന്ത്രി ശ്രീ ഹർദീപ് സിംഗ് പുരി പുറത്തിറക്കി
താങ്ങാനാവുന്ന വാടക ഭവന സമുച്ചയങ്ങൾ  സംബന്ധിച്ച എല്ലാ വിശദ വിവരങ്ങളുമടങ്ങിയ നോളജ് പായ്ക്ക്  ഭവന-നഗരകാര്യ സഹമന്ത്രി ശ്രീ ഹർദീപ് സിംഗ് പുരി വീഡിയോ കോൺഫറൻസിലൂടെ ഇന്ന് പുറത്തിറക്കി. സംസ്ഥാന-കേന്ദ്രഭരണപ്രദേശങ്ങളിലെ മുതിർന്ന ഉദ്യോഗസ്ഥരും, നാരെഡ്കോ, ക്രെഡായ്, ഫിക്കി, സി.ഐ.ഐ., അസോച്ചം എന്നിവയുടെ പ്രതിനിധികളും വെബിനാറിലൂടെ സന്നിഹിതരായിരുന്നു.
നഗര കുടിയേറ്റക്കാർക്കും ദരിദ്രർക്കും താമസ സൗകര്യമൊരുക്കുന്നതിന്റെ ഭാഗമായി പ്രധാൻ മന്ത്രി ആവാസ് യോജനയുടെ  കീഴിൽ താങ്ങാനാവുന്ന വാടകയിലുള്ള ഭവന സമുച്ചയങ്ങൾ ലഭ്യമാക്കുന്നത്തിനുള്ള ഉപ പദ്ധതിയ്ക്ക് 2020 ജൂലൈ 8 നാണ് കേന്ദ്ര മന്ത്രിസഭ അംഗീകാരം നൽകിയത്.
ഭവന സമുച്ചയങ്ങൾ രണ്ട് മാതൃകകളിലൂടെ നടപ്പിലാക്കും:
മാതൃക-1:നിലവിൽ സർക്കാർ ധനസഹായത്തോടെ നിർമ്മിച്ചിട്ടുള്ള ഒഴിഞ്ഞ വീടുകളെ പൊതു സ്വകാര്യ പങ്കാളിത്തത്തിലൂടെയോ പൊതു ഏജൻസികളിലൂടെയോ 25 വർഷത്തേക്ക് താങ്ങാനാവുന്ന വാടക ഭവന സമുച്ചയങ്ങളാക്കി മറ്റും.
മാതൃക-2:പൊതു-സ്വകാര്യ സ്ഥാപനങ്ങൾക്ക് ഒഴിഞ്ഞുകിടക്കുന്ന സ്വന്തം സ്ഥലത്ത് നിർമ്മാണ, പ്രവർത്തന, പരിപാലന വ്യവസ്ഥയിൽ 25 വർഷത്തേക്ക് താങ്ങാനാവുന്ന വാടക ഭവന സമുച്ചയങ്ങൾ ലഭ്യമാക്കാം.
പൊതു-സ്വകാര്യ സ്ഥാപനങ്ങൾക്ക് ലാഭകരമായ ഒരു ബിസിനസ്സ് അവസരമാക്കി ഇതിനെ മാറ്റുന്നതിന് ഭവന നിർമ്മാണ സമുച്ചയങ്ങൾക്കായുള്ള പ്രത്യേക ഫണ്ടിന്റെ  കീഴിൽ മുൻഗണനാ വായ്പ , ആദായനികുതി-ചരക്ക് സേവന നികുതി ഇളവ്, നൂതന സാങ്കേതികവിദ്യകളുടെ പ്രോത്സാഹനത്തിനായുള്ള ഗ്രാന്റ് എന്നിവ ലഭ്യമാക്കും.
ക്രെഡായ്-യുടെ മൊബൈൽ ആപ്ലിക്കേഷനായ ക്രെഡായ് - ആവാസ് ആപ്പും നാരെഡ്കോ-യുടെ ഹൗസിങ് ഫോർ ഓൾ എന്ന പേരിലുള്ള ഇ-കൊമേഴ്സ് പോർട്ടലും ചടങ്ങിൽ ഭവന മന്ത്രിപുറത്തിറക്കി. ഈ ഓൺലൈൻ പ്ലാറ്റ് ഫോമുകൾ ലോകമെമ്പാടുമുള്ള, വീട് വാങ്ങുന്നവരെയും ഡവലപ്പർമാരെയും തമ്മിൽ ബന്ധിപ്പിക്കും.
വിനോദസഞ്ചാര മന്ത്രാലയം
അന്താരാഷ്ട്ര യോഗാദിനത്തോടനുബന്ധിച്ച് ദേഖോ അപ്നാ ദേശ് പരമ്പരയിലെ 35-ാമത് വെബിനാര് 'യോഗാ കേന്ദ്രമെന്ന നിലയില് ഇന്ത്യ' എന്ന വിഷയത്തില് കേന്ദ്ര ടൂറിസം മന്ത്രാലയം സംഘടിപ്പിച്ചു
യോഗയുടെ ഫലവത്തായ നേട്ടങ്ങളും വിനോദസഞ്ചാര ഉത്പന്നം എന്ന നിലയില് യോഗയുടെ സാധ്യതകളും വിശദമാക്കുന്നതിനായി ''യോഗാ കേന്ദ്രമെന്ന നിലയില് ഇന്ത്യ'' എന്ന വിഷയത്തില് കേന്ദ്ര ടൂറിസം മന്ത്രാലയം വെബിനാര് സംഘടിപ്പിച്ചു. യോഗയുടെ നിലവിലെ സാഹചര്യവും ഇന്ത്യന് വിനോദ സഞ്ചാര മേഖലയെ വികസിപ്പിക്കുന്നതിന് യോഗ എങ്ങനെ പ്രയോജനപ്പെടുത്താം എന്നതും വെബിനാര് വിശദമാക്കി. ഏകഭാരതം ശ്രേഷ്ഠ ഭാരതം പദ്ധതിയില് ഇന്ത്യയുടെ സമ്പന്നമായ വൈവിധ്യം പ്രദര്ശിപ്പിക്കുന്നതിനാരംഭിച്ച വെബിനാര് പരമ്പരയാണ് ദേഖോ അപ്നാ ദേശ്.
2020 ജൂണ് 21 ന് നടന്ന 35-ാമത് വെബിനാറില് കേന്ദ്ര ടൂറിസം മന്ത്രാലയം അഡീഷണല് ഡയറക്ടര് ജനറല് രൂപീന്ദര് ബ്രാര് മോഡറേറ്ററായിരുന്നു. സാമൂഹ്യ മേഖലയിലെ കമ്പനിയായ ഗ്രീൻവേയുടെ സിഇഒ, ശ്രീ അചൽ മെഹ്റാഹു ആണ് വെബിനാർ അവതരിപ്പിച്ചത്. യോഗ വെറുമൊരു ശാരീരിക വ്യായാമ പ്രവർത്തനം മാത്രമല്ലെന്നും മനുഷ്യൻ്റെ കഴിവുകളെ പൂർണമായും അനാവരണം ചെയ്യുന്ന ഒരു സമഗ്ര ആരോഗ്യ സമീപനമാണതെന്നും ശ്രീ അചൽ പറഞ്ഞു.
കേന്ദ്ര ഇലക്ട്രോണിക്സ്-ഇൻഫർമേഷൻ ടെക്നോളജി മന്ത്രാലയം രൂപീകരിച്ച നാഷണൽ ഇ-ഗവേണൻസ് ഡിവിഷനാണ് വെബിനാർ പരമ്പരയ്ക്ക് വേണ്ട സാങ്കേതിക സഹായം നൽകുന്നത്.
ഇപ്പോള് ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജൂൺ 2, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 193.70 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 19,509 പേർ; ചികിത്സയിലുള്ളത് ആകെ രോഗബാധിതരുടെ 0.05%
കഴിഞ്ഞ 24 മണിക്കൂറിനിടെ 2,584 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,26,20,394 ആയി; രോഗമുക്തി നിരക്ക് 98.74%
(കഴിഞ്ഞ 24 മണിക്കൂറിൽ 3,712 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.84%; പ്രതിവാര രോഗസ്ഥിരീകരണ നിരക്ക് 0.67%
ആകെ നടത്തിയത് 85.13 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,41,989 പരിശോധനകൾ
RRTN
ഭവന, നഗരദാരിദ്ര ലഘൂകരണ മന്ത്രാലയം
ഗവൺമെന്റ് ഉടമസ്ഥതയിലുള്ള താമസസൗകര്യം, ഹോളിഡേ ഹോമുകൾ, പൊതുപരിപാടികൾക്കായി ഉള്ള വേദികൾ എന്നിവ ബുക്ക് ചെയ്യുന്നതിന് പുതിയ സംയോജിത ഓൺലൈൻ പ്ലാറ്റ്ഫോം ഉദ്ഘാടനം ചെയ്തു
‘ഇ- സമ്പദാ’ എന്ന പേരിൽ പുതിയ വെബ് പോർട്ടലും മൊബൈൽ ആപ്പും ഡയറക്ടറേറ്റ് ഓഫ് എസ്റ്റേസ് ഇന്ന് രാഷ്ട്രത്തിന് സമർപ്പിച്ചു. ഗവൺമെന്റ് ഉടമസ്ഥതയിലുള്ള ഒരുലക്ഷത്തിലധികം താമസസൗകര്യങ്ങൾ, 28 നഗരങ്ങളിലായി 45 ഓഫീസ് സമുച്ചയങ്ങളിൽ, ഗവൺമെന്റ് സംഘടനകൾക്ക് ഓഫീസ് സ്ഥലം, പൊതുപരിപാടികൾക്കായി ഉള്ള വേദികൾ, 1,176 ഹോളിഡേ ഹോം റൂമുകൾ എന്നിവ ബുക്ക് ചെയ്യുന്നതിന് ഒരൊറ്റ പ്ലാറ്റ്ഫോമിലൂടെ സാധിക്കും.
നിലവിലുള്ള നാല് വെബ്സൈറ്റുകളും , രണ്ട് മൊബൈൽ ആപ്പും  സംയോജിപ്പിച്ചതാണ് പുതിയ പ്ലാറ്റ്ഫോം.
കേന്ദ്ര ഭവന, നഗരകാര്യ വകുപ്പ് മന്ത്രി ശ്രീ ഹർദീപ് സിംഗ് പുരിയാണ് ഇന്ന് ന്യൂഡൽഹിയിൽ, വെർച്ച്വൽ ആയി വെബ്സൈറ്റും മൊബൈൽ ആപ്പും ഉദ്ഘാടനം ചെയ്തത്. എല്ലാ സേവനങ്ങളും ഓൺലൈനായി ഒരൊറ്റ ജാലകത്തിലൂടെ ലഭ്യമാകുന്നത് കേന്ദ്രസർക്കാർ ഓഫീസർമാർക്കും വകുപ്പുകൾക്കും സൗകര്യപ്രദം ആകും എന്ന് മന്ത്രി പറഞ്ഞു.
രാജ്യമെമ്പാടുമുള്ള ഉപയോക്താക്കൾക്ക് പരാതികളും, രേഖകളും സമർപ്പിക്കുന്നതിനും, വെർച്വൽ ഹിയറിങ്ങിന് ഹാജരാകുന്നതിനും ഈ ഓൺലൈൻ സംവിധാനം സഹായിക്കും. പെയ്മെന്റ് ഡിജിറ്റൽ മാർഗ്ഗം ആയിരിക്കും. അപേക്ഷകളുടെ തൽസ്ഥിതി ഓൺലൈനായി അറിയാൻ കഴിയും. ഉപയോക്താക്കളെ ഇ-സമ്പദാ മൊബൈൽ ആപ്പും ചാറ്റ് ബോട്ടും സഹായിക്കും.
എൻ ഐ സി ആണ് പുതിയ വെബ്പോർട്ടലും മൊബൈൽ ആപ്പും വികസിപ്പിച്ചത്. വെബ് പോർട്ടൽ http://www.esampada.mohua.gov.in എന്ന വെബ്സൈറ്റിൽ നിന്നും, മൊബൈൽ ആപ്പ് ആൻഡ്രോയ്ഡ് പ്ലേസ്റ്റോർ/ ആപ്പിൾ ആപ്പ് സ്റ്റോർ എന്നിവയിൽനിന്നും ഡൗൺലോഡ് ചെയ്യാവുന്നതാണ്.